ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ERASMUS+( CALL 2025) ΜΕΤΑΚΙΝΗΣΗ ΦΟΙΤΗΤΩΝ **ΓΙΑ ΣΠΟΥΔΕΣ** ΣΤΟ ΠΛΑΙΣΙΟ **ΤΗΣ ΚΛΑΣΣΙΚHΣ ΚΙΝΗΤΙΚΟΤΗΤΑΣ**

Το Γραφείο Διεθνών Σχέσεων του ΕΛΜΕΠΑ ανακοινώνει Πρόσκληση Υποβολής Αιτήσεων Κινητικότητας για **40 εξερχόμενους φοιτητές** στο πλαίσιο του προγράμματος Erasmus+ για **σπουδές,** για το Εαρινό εξάμηνο 2025-2026

H κινητικότητα αφορά στη μετακίνηση φοιτητών σε **συνεργαζόμενα Α.Ε.Ι χωρών του** **προγράμματος (χώρες Ε.Ε. και Τουρκία, Σερβία, Ισλανδία, Λιχτενστάιν και Β. Μακεδονία)**,με σκοπό τις σπουδές, από τον Ιανουάριο - Φεβρουάριο 2026.

**ΔΙΚΑΙΩΜΑ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ**

Έχουν όλοι οι εγγεγραμμένοι φοιτητές προπτυχιακοί, μεταπτυχιακοί ή διδακτορικοί που έχουν ολοκληρώσει το **40 (τέταρτο**) εξάμηνο σπουδών, έχουν περάσει παραπάνω από 60 ECTS, επιπλέον να έχουν γλωσσική επάρκεια τουλάχιστον στο επίπεδο που απαιτείται από το Ίδρυμα υποδοχής,

**Σημείωση**

Η κινητικότητα για σπουδές, προϋποθέτει την ύπαρξη συμφωνίας ανάμεσα σε συνεργαζόμενο Ίδρυμα του εξωτερικού και του ΕΛΜΕΠΑ . Οι φοιτητές μπορούν να ανατρέξουν στην ιστοσελίδα με τις τις Δι-Ιδρυματικές Συμφωνίες Κινητικότητας και να επιλέξουν ανάμεσα σε αυτές που έχουν συναφθεί με τη Σχολή τους. <https://iro.hmu.gr/hmu-bilateral-agreements-ka103/>

**ΥΠΟΒΟΛΗ ΑΙΤΗΣΗΣ - ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

Οι φοιτητές της κοινότητας του ΕΛΜΕΠΑ που ενδιαφέρονται να συμμετάσχουν στο πρόγραμμα, παρακαλούνται **μέχρι την Πέμπτη 18-09-2025** να υποβάλουν την αίτησή τους μέσω της πλατφόρμας ( [morpheus.hmu.gr](https://morpheus.hmu.gr/)) ( επιλέγετε Erasmus + /Αίτηση μαθημάτων Erasmus) , στην οποία θα επισυνάπτουν:

(α) Την αίτηση (υπάρχει στην πλατφόρμα)

* Αναλυτική βαθμολογία (εκδίδεται αυτόματα από την πλατφόρμα)

(γ) βιογραφικό σημείωμα

(δ) Πιστοποιητικό ξένης γλώσσας

**ΧΡΗΜΑΤΟΔΟΤΗΣΗ**

Πριν υποβάλλουν αίτηση, οι ενδιαφερόμενοι φοιτητές, θα πρέπει να ενημερωθούν για τα ποσά επιχορήγησης ανά χώρα.

Η επιχορήγηση υπολογίζεται ανά μήνα (ως μήνας νοούνται 30 ημέρες) με μέγιστη επιχορηγούμενη διάρκεια το ένα ακαδημαϊκό εξάμηνο.

Το Ίδρυμα καταβάλει στον/η δικαιούχο το 80% του συνολικού ποσού της επιχορήγησης εφόσον έχει ολοκληρωθεί η υποβολή όλων των απαιτούμενων δικαιολογητικών και έχει φτάσει στο ίδρυμα υποδοχής και έχουμε λάβει το « confirmation of arrival». Υπολογίζεται περίπου ότι από τη στιγμή που λαμβάνουμε το confirmation of arrival μέσα σε **30-40 ημέρες** καταβάλλεται στον μετακινούμενο/η το 80% του συνολικού ποσού της επιχορήγησης.

Το 20% της επιχορήγησης καταβάλλεται στον/η δικαιούχο αφού ολοκληρωθεί η μετακίνησή του/της και μετά από την υποβολή των απαιτούμενων δικαιολογητικών και εφόσον ο μετακινούμενος έχει περάσει τουλάχιστον **15** από τα 30 ECTS που έχει ήδη δηλώσει.

**Πότε επιστρέφεται ολόκληρη η επιχορήγηση**

1. Όταν ο μετακινούμενος δεν έχει συμπληρώσει την ελάχιστη απαιτούμενη διάρκεια κινητικότητας **2 μηνών** και όταν δεν έχει επιτύχει σε κανένα εξεταζόμενο μάθημα.
2. Όταν ο μετακινούμενος δεν συμμορφώνεται με τους όρους της Σύμβασης Επιχορήγησης που έχει υπογράψει πριν την έναρξη της κινητικότητας του.

**ΎΨΟΣ ΧΡΗΑΤΟΔΟΤΗΣΗΣ ΑΝΑ ΧΩΡΑ**

***550 ευρώ/μήνα για χώρες με υψηλό κόστος διαβίωσης***: Αυστρία, Βέλγιο, Γαλλία, Γερμανία, Δανία, Ιρλανδία, Ισλανδία, Ιταλία, Κάτω Χώρες, Λιχτενστάιν, Λουξεμβούργο, Νορβηγία, Σουηδία, Φινλανδία. Τρίτες Χώρες μη Συνδεδεμένες με το πρόγραμμα από τις Περιφέρειες 13 (Ανδόρα, Μονακό, Σαν Μαρίνο, Βατικανό) & 14 (Νήσοι Φερόες, Ελβετία, Ηνωμένο Βασίλειο)

***500 ευρώ/μήνα για χώρες με μεσαίο κόστος διαβίωσης****:* Ελλάδα, Εσθονία, Ισπανία, Κύπρος, Λετονία, Μάλτα, Πορτογαλία, Σλοβακία, Σλοβενία, Τσεχία.

***450 ευρώ/μήνα για χώρες με χαμηλό κόστος διαβίωσης****:*Βόρεια Μακεδονία, Βουλγαρία, Κροατία, Λιθουανία, Ουγγαρία, Πολωνία, Ρουμανία, Σερβία, Τουρκία.

**ΕΠΙΧΟΡΗΓΗΣΗ ΓΙΑ ΤΗΝ ΚΑΛΥΨΗ ΔΑΠΑΝΩΝ ΜΕΤΑΚΙΝΗΣΗΣ/ΤΑΞΙΔΙΟΥ - ΑΦΟΡΑ ΟΛΟΥΣ ΤΟΥΣ ΣΥΜΜΕΤΕΧΟΝΤΕΣ**

Οι εξερχόμενοι/ες φοιτητές/τριες λαμβάνουν χρηματοδότηση για την κάλυψη δαπανών ταξιδίου που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενου και στον τόπο διεξαγωγής της δραστηριότητας, και σε αυτό ισχύουν οι τιμές ανά ζώνη χιλιομέτρων, σύμφωνα με τον ακόλουθο πίνακα

|  |  |
| --- | --- |
| **Αποστάσεις Ταξιδίου** | **Περίπτωση συνήθως μετακίνησης ( ευρώ/ μήνα)** |
| Μεταξύ 10 και 99 χιλιομέτρων | 28 ευρώ ανά συμμετέχοντα |
| Μεταξύ 100 και 499 χιλιομέτρων | 211 ευρώ ανά συμμετέχοντα |
| Μεταξύ 500 και 1999 χιλιομέτρων | 309 ευρώ ανά συμμετέχοντα |
| Μεταξύ 2000 και 2999 χιλιομέτρων | 395 ευρώ ανά συμμετέχοντα |
| Μεταξύ 3000 και 3999 χιλιομέτρων | 580 ευρώ ανά συμμετέχοντα |
| Μεταξύ 4000 και 7999 χιλιομέτρων | 1188 ευρώ ανά συμμετέχοντα |
| Ίσες ή μεγαλύτερες των 8000 χιλιομέτρων | 1735 ευρώ ανά συμμετέχοντα |

**ΧΡΗΜΑΤΟΔΟΤΗΣΗ ΓΙΑ ΦΟΙΤΗΤΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ**

Δίνεται η δυνατότητα χορήγησης επιπλέον συμπληρωματικού ποσού ύψους **250 EUR**. Μηνιαίως πέραν του βασικού ποσού της επιχορήγησης για την κάλυψη των ατομικών δαπανών σε φοιτητές που πληρούν οικονομικά **και** κοινωνικά κριτήρια. Για περισσότερες πληροφορίες επικοινωνήστε με το Γραφείο μας.

**ΔΙΑΔΙΚΑΣΙΑ ΕΠΙΛΟΓΗΣ ΤΗΣ ΚΙΝΗΤΙΚΟΤΗΤΑ ΜΕ ΣΚΟΠΟ ΤΙΣ ΣΠΟΥΔΕΣ**

Η Επιτροπή Αξιολόγησης του Γραφείου Διεθνών Σχέσεων θα αξιολογήσει τις αιτήσεις έως την **Τρίτη 23-09-2025**, τα αποτελέσματα θα αναρτηθούν στο πίνακα ανακοινώσεων και στην ιστοσελίδα του Γραφείου Διεθνών Σχέσεων (με αναφορά στον κωδικό αίτησης κι όχι στο ονοματεπώνυμο των αιτούντων).

**Επισήμανση**

**Οι φοιτητές που ενδιαφέρονται να πάνε για σπουδές με το πρόγραμμα Erasmus σε χώρες της Σκανδιναβίας, Ολλανδίας και Γερμανίας θα πρέπει να γνωρίζουν ότι οι αιτήσεις γίνονται νωρίτερα. Το κάθε πανεπιστήμιο έχει συγκεκριμένες ημερομηνίες που γίνονται οι αιτήσεις και το εξάμηνο ξεκινάει νωρίτερα. Θα πρέπει οι ίδιοι οι φοιτητές να ψάξουν στο site του κάθε πανεπιστήμιου που ενδιαφέρονται να πάνε τις ημερομηνίες για “ nomination “ και “ application”**

Για περισσότερες πληροφορίες μπορείτε να επικοινωνείτε με την κα Μενεγάκη Εύα , υπεύθυνη για την κινητικότητα εξερχομένων φοιτητών, στο email evamen@hmu.gr ή στο τηλέφωνο 2810-379132.

Από το Γραφείο Διεθνών και Δημοσίων Σχέσεων